Diari Oficial de la Generalitat Valenciana


Sumari del DOGV 2121, del 11-10-1993 (1993/829407)

DECRET 27/1993, de 5 d'octubre, del President de la Generalitat Valenciana, pel qual es convoquen subvencions a produccions àudio-visuals per a l'any 1993.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/10/05/27/dof/vci/html**

### Dades del document

Número de DOGV
:   2121

Data del DOGV
:   11-10-1993

Secció del DOGV
:   DISPOSICIONS GENERALS

Número del document
:   1993/829407


Data del document
:   05-10-1993

Organisme emissor
:   Presidència de la Generalitat

Tipus de document
:   Decret

Decret 27/1993, de 5 d'octubre, del President de la Generalitat Valenciana, pel qual es convoquen subvencions a produccions àudio-visuals per a l'any 1993.  
Mitjançant el Decret 6/1993, de 6 de maig, del President de la Generalitat Valenciana, es convocaren subvencions a produccions àudio-visuals de la Comunitat Valenciana. Aquestes subvencions s'adjudicaren per Resolució de 23 de juliol de 1993, del Secretari General de la Presidència. Donat que, d'una banda, han quedat crèdits disponibles de l?esmentada convocatòria i que, per un altra, s'ha produït un increment de crèdit en la línia de subvenció, es considera oportú realitzar una nova convocatòria a produccions àudio-visuals dins d?aquest exercici.  
En atenció a aquests motius, i de conformitat amb allò que disposen els articles 3 del Decret del Consell 217/1992, de 9 de desembre, i 35 de la Llei 5/1983, de Govern Valencià.  
DECRETE  
Article primer  
Es convoca la concessió de subvencions per a la realització de produccions àudio-visuals i s'aproven les bases per les quals s'ha de regir aquesta convocatòria per a l?exercici de 1993, les quals s?inclouen com a annex d'aquest decret.  
Article segon  
L?import d'aquestes subvencions serà finançat amb càrrec a la línia 4.02/93 del programa 462.10 del Pressupost de la Generalitat Valenciana per a 1993, per una quantia màxima de setanta set milions de pessetes (35.598.592 PTA).  
Article tercer  
Aquestes subvencions són compatibles amb qualsevol altra que pogués tenir la mateixa producció de qualsevol administració pública.  
DISPOSICIONS FINALS  
Primera  
S'autoritza el Director General de Mitjans de Comunicació Social i Relacions Informatives perquè dicte les resolucions que requeresca l'aplicació i desenvolupament d'allò que disposa aquest decret.  
Segona  
Aquest decret vigirà el dia de la publicació al Diari Oficial de la Generalitat Valenciana.  
València, 5 d?octubre de 1993.  
El President de la Generalitat Valenciana,   
JOAN LERMA I BLASCO  
ANNEX  
Bases per a la concessió de subvencions per a produccions àudio-visuals durant 1993  
1. Modalitats  
Les subvencions podran ser dels tipus següents:  
Tipus A: preparació de projectes.  
Podran optar a aquestes modalitats d?ajudes les empreses que desitgen desenvolupar projectes, per a la seua posterior producció, de llargs-metratges destinats a la seua distribució en sales cinematogràfiques o en televisió, així com les sèries destinades a aquest últim mitjà.  
Tipus B: producció.  
Podran optar a aquesta modalitat d'ajudes les empreses que desitgen dur a terme la producció de ' qualsevol de les modalitats de producció àudio-visual referides en l'apartat anterior.  
2. Quantia de les subvencions  
Els imports de les subvencions no podran superar els límits següents:  
En el tipus A la quantia màxima de la subvenció no podrà superar el 50% del pressupost del projecte.  
En el tipus B la quantia màxima de la subvenció no podrà superar l'aportació del productor. En el cas de coproducció l?import de la subvenció no podrà excedir de l'aportació de l?empresa valenciana.  
3. Característiques  
En les dues modalitats de subvenció es podran utilitzar les dues llengües oficials de la Comunitat Valenciana, essent condició de mèrit per accedir a les subvencions la utilització del valencià, i serà lliure l?elecció de gènere: ficció, musical, documental, animació, infantil, etc. Les produccions (tipus B) podran realitzar-se en els següents formats: 35 mm., 16 mm., Betacam o 1 polzada C.  
4. Beneficiaris  
Podran optar a aquestes subvencions aquelles empreses de producció àudio-visual domiciliades a l?àmbit territorial de la Comunitat Valenciana.  
5. Sol·licituds  
A) El termini de presentació de sol·licituds és de 15 dies naturals a partir de l?endemà de la publicació del decret de convocatòria al Diari Oficial de la Generalitat Valenciana.  
B) Les sol·licituds es presentaran en el model (annex I) que es proporcionarà als interessats a la Direcció General de Mitjans de Comunicació Social i Relacions Informatives i s?hi adjuntaran els documents següents:  
B. 1. Dades de l?empresa  
a) Fotocòpia confrontada del DNI del sol·licitant, si es tracta de persona física, o de la persona que actue com a representant en el cas de persones jurídiques, i document acreditatiu de la representació i del domicili social de l?empresa.  
b) Fotocòpia confrontada del NIF i de l'alta en l?Impost d'Activitats Econòmiques de l?empresa sol·licitant.  
c) Referències professionals de l?empresa sol·licitant.  
B.2. Dades de la producció  
B.2. 1. Per a les ajudes del tipus A (preparació de projectes):  
a) Sinopsi argumental (màxim 10 folis).  
b) Memòria explicativa que haurà d'incloure:  
- Pla de treballs a realitzar.  
- Pressupost, amb calendari de pagaments.  
- Pla de finançament.  
B.2.2. Per a les ajudes del tipus B (producció):  
a) Un exemplar del guió de la producció.  
b) Acreditació d'estar en possessió dels drets adients de propietat intel·lectual sobre el guió i, si escau, el d'opció sobre l?obra preexistent.  
c) Quatre exemplars de la carpeta de producció, que haurà de contenir:  
- Sinopsi argumental (màxim 10 folis).  
- Pla de rodatge.  
- Pressupost de la producció segons el model del Ministeri de Cultura, que es facilitarà per la Direcció General de Mitjans de Comunicació Social i Relacions Informatives, amb calendari de pagaments.  
- Pla de finançament.  
- Pla d? e producció per als pròxims dos anys.  
C) Tota la documentació requerida, juntament amb la sol·licitud, es presentarà en el Registre General de la Presidència de la Generalitat Valenciana, o bé es trametrà per qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La documentació presentada no es tornarà en cap cas.  
6 Resolució de les subvencions  
Per a l'avaluació de les sol·licituds es constituirà una comissió qualificadora, presidida i nomenada pel Director General de Mitjans de Comunicació Social i Relacions Informatives, en la qual actuarà com a secretari d'aquesta el Secretari General Administratiu de la Presidència, o persona en qui delegue.  
La comissió qualificadora té facultats per a realitzar a través dels seus membres totes aquelles comprovacions, que considere necessàries per a la millor avaluació dels projectes presentats, podent estar assistits d'assessors tècnics.  
Els criteris que s?hauran de tenir en compte per a la concessió de les subvencions són els següents:  
- La rendibilitat del projecte.  
- L?interès cultural.  
- La realització de la producció amb mitjans tècnics i humans valencians.  
- Que el rodatge tinga lloc a la Comunitat Valenciana.  
- La inclusió en l?equip tècnic de becaris per a la realització de pràctiques.  
Una vegada feta l'avaluació dels projectes presentats de cadascuna de les sol·licituds, el Secretari General de la Presidència resoldrà l'adjudicació de les subvencions convocades, en virtut de la delegació conferida pel Decret 4/88, de 9 de març, del President de la Generalitat. Es fa constar que la resolució que adjudicarà les subvencions objecte de l?expedient que es tramita, haurà de ser dictada en el termini màxim d'un mes a partir, de la finalització del termini de presentació d'instàncies, davant el Registre General d'entrada de documents. La no resolució d'adjudicació dins el termini establert anteriorment produirà l?efecte de la desestimació presunta de les peticions formulades.  
7. Pagament de les subvencions  
Les subvencions es pagaran prèvia justificació per part dels beneficiaris del compliment de les obligacions estipulades en la base següent.  
8. Obligacions dels beneficiaris  
A) Obligacions comunes a tots el beneficiaris:  
a) Realitzar l?objecte de la subvenció segons la documentació presentada i en el termini previst pels beneficiaris en el model de compromís de lliurament (annex II). Aquest termini no podrà excedir del 31 de desembre de 1993.  
b) Presentar justificants d'estar al corrent en les seues obligacions amb la Seguretat Social i amb la Hisenda Pública.  
c) Comunicar a la Direcció General de Mitjans de Comunicació Social i Relacions Informatives qualsevol eventualitat o modificació que puga afectar al desenvolupament de l?objecte de la subvenció.  
d) Esmentar en els títols de crèdit la col·laboració de la Generalitat Valenciana.  
B) Obligacions per als beneficiaris de les diferents modalitats de subvencions:  
e) Els beneficiaris de subvencions del tipus A (preparació de projectes) hauran de presentar la carpeta de producció que constarà de:  
- Guió.  
- Documentació relativa a localitzacions, decorats, vestuari, personatges, etc.  
- Pla de rodatge.  
- Pressupost d'execució del projecte, amb calendari de pagaments.  
- Pla de finanlament.  
f) Els beneficiaris de subvencions del tipus B (Producció) hauran de:  
- Presentar la producció en el format que hagen triat, a més a més de lliurar cinc còpies en format VHS.  
- Lliurar una còpia de la producció subvencionada, en format original i perfectes condicions de conservació, a la Filmoteca Valenciana, per al compliment de les seues finalitats.  
- Concedir l'autorització a la Generalitat Valenciana (annex III), per a la utilització de la producció, en les activitats relacionades amb la política de promoció de l?àudio-visual valencià.  
L'incompliment de qualsevol d'aquestes obligacions, així com la infracció d'alguns dels extrems, serà causa de revocació de la subvenció i obligarà al reemborsament de les quantitats percebudes.  
DECRET 27/93 DEL PRESIDENT DE LA GENERALITAT DE SUBVENCIONS A PRODUCCIONS ÁUDIO-VISUALS  
 Tipus d'ajuda   
 A ...  
 B ...  
ANNEX I  
MODEL DE SOL·LICITUD  
El Sr./Sra. com a ... de l?empresa de producció àudio-visual ..., amb CIF/DNI .... amb domicili a ..., carrer ... núm. ..., codi postal .... telèfon ... i assabentat/ada de les Bases per a la concessió de subvencions per a produccions àudio-visuals durant l'any 1993 (DOGV núm. ..., de ... de 1993), sol·licita una subvenció del tipus ... per a la realització de la producció àudio-visual ..., amb aquesta finalitat s'adjunta la documentació referida al projecte i a l'empresa Productora que s'indica al dors, i s'obliga a l'estricte compliment de les condicions establertes en les bases citades.  
Data i signatura del sol·licitant  
DIRECCIÓ GENERAL DE MITJANS DE COMUNICACIÓ SOCIAL I RELACIONS INFORMATIVES  
DECRET 27/93, DEL PRESIDENT DE LA GENERALITAT  
VALENCIANA, PEL QUAL ES REGULA LA CONCESSIO  
DE SUBVENCIONS A PRODUCCIONS ÁUDIO-VISUALS  
PER A L'GQT 9658  
ANNEX II  
COMPROMIS DE LLIURAMENT  
El Sr./Sra. ..., amb DNI .... en representació de l?empresa .... domiciliada a .... beneficiària d'una subvenció del tipus ... a la producció àudio-visual ..., per l?import de ... PTA, concedida per Resolució del Director General de Mitjans de Comunicació Social i Relacions Informatives, es comprometa lliurar-ne ... capítols en data ...  
València ... de ... de 1993  
Signat:  
DECRET 27453, DEL PRESIDENT DE LA GENERALITAT  
VALENCIANA, PEL QUAL ES REGULA LA CONCESSIO  
DE SUBVENCIONS A PRODUCCIONS ÁUDIO-VISUALS PER A  
L'RJD 8869  
ANNEX III  
MODEL D'AUTORITZACIO  
El Sr./Sra. amb DN1 ..., en representació de l'empresa .... amb NIF ..., domiciliada a .... beneficiària d'una subvenció del tipus ..., a la producció àudio-visual ...  
Autoritze la Generalitat Valenciana per a la utilització de la producció ... en activitats relacionades amb la política de promoció de la producció de l'àudio-visual valencià.  
València ... de ... de 1993  
Signat:


Còpia Permalink ELI